SET พักฐาน เลือกเก็บ 13 หุ้นเด็ดเน้นปันผลแจ่ม
นักวิเคราะห์มองดัชนีหุ้นไทยวันนี้ยังอยู่ในแนวโน้มการพักฐานเนื่องจากตลาดยังไม่มีปัจจัยบวกใหม่หนุนนำ ขณะที่นักลงทุนจะชะลอการลงทุนเพื่อติดตามสถานการณ์ความสัมพันธ์ระหว่างผู้นำสหรัฐกับบรรดาผู้นำประเทศอื่นๆ ทั่วโลก การลงทุนเน้นกลุ่มที่ให้ปันผลสูง และแนวโน้มกำไรโตดี
3 ก.พ. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.22 น. ค่าเงินบาทอยู่ที่ 35.07 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้น ขานรับตลาดหุ้นจีนกลับมาเปิดทำการอีกครั้งหลังหยุดยาว 5 วันในช่วงเทศกาลตรุษจีน ขณะที่ตลาดหุ้นโตเกียวเปิดบวกจากแรงช้อนซื้อเก็งกำไร หลังดัชนีนิกเกอิดิ่งลงอย่างหนักเมื่อวานนี้
นักวิเคราะห์มองดัชนีหุ้นไทยวันนี้ยังอยู่ในแนวโน้มการพักฐานเนื่องจากตลาดยังไม่มีปัจจัยบวกใหม่หนุนนำ ขณะที่นักลงทุนจะชะลอการลงทุนเพื่อติดตามสถานการณ์ความสัมพันธ์ระหว่างผู้นำสหรัฐกับบรรดาผู้นำประเทศอื่นๆ ทั่วโลก การลงทุนเน้นกลุ่มที่ให้ปันผลสูง และแนวโน้มกำไรโตดี หุ้นเด่นเลือก ADVANC-BCH-KCE-KBANK-TMB-TISCO-KKP-ASP-ASK-LH-PSH-SC และ INTUCH
 
บล.แอพเพิล เวลธ์ ระบุในบทวิเคราะห์ (3 ก.พ.) ว่า ภาวะการซื้อขายวานนี้ยังไร้ปัจจัยบวกใหม่เข้าหนุนตลาด โดย Fund Flow ของต่างชาติยังชะลอการลงทุนในตลาด TIP เนื่องจากนักลงทุนยังกังวลต่อนโยบายทรัมป์ว่าจะส่งผลกระทบต่อการลงทุน, การค้า, นโยบายต่างประเทศทั่วโลกอย่างไร เย็นวันนี้รอตัวเลขการจ้างงานนอกภาคเกษตร สหรัฐ ม.ค. เพื่อประเมินแนวโน้มเศรษฐกิจสหรัฐและทิศทางดอกเบี้ย
กลยุทธ์การลงทุน คาดดัชนี SET ยังแกว่งตัวในกรอบ 1,570 – 1,590 จุด แนะนำซื้อหุ้น High Dividend Yield เช่น ASP, ASK, LH, PSH, SC และ INTUCH
 
บล.ธนชาต ระบุในบทวิเคราะห์ (3 ก.พ.) SET ยังอยู่ในแนวโน้มการ “พักฐาน” วันนี้ด้วยแนวรับ 1,567 จุด ขณะที่มองปรับขึ้นต่อระยะสัปดาห์ จาก 1) SET เข้าสู่ฤดูลงทุนตั้งแต่เดือน ก.พ. – เม.ย. 2) Consensus ปรับประมาณการกำไรตลาดขึ้นต่อเนื่อง และล่าสุดเราปรับกำไรหุ้นกลุ่มธนาคารขึ้น 2.9 – 2.5% ในปี 2017-18 และให้นำหนักลงทุนกลุ่มธนาคารที่ “Overweight” ให้ KBANK และ TMB เป็น Top picks ของกลุ่ม
จากสถิติในอดีตกลุ่มธนาคาร ท่องเที่ยว และค้าปลีก มีแนวโน้มให้ผลตอบแทนเป็น “บวก” สูง 75-80% ในเดือน ก.พ. แนะนำ “ซื้อ” กลุ่มธนาคารใหญ่จาก NPL ผ่านจุดแย่ที่สุดไปแล้ว และสินเชื่อเร่งตัวขึ้น ขณะที่ธนาคารขนาดเล็กมีจุดเด่นที่เงินปันผลสูง 5-7%
1) ธนาคารกลาง-ใหญ่ : “ซื้อ” KBANK และ TMB (Balance sheet แข็งแรง กำไร Bottom-out, สินเชื่อกลับมาเร่งตัว คาดกำไรโต 8.3% ปีนี้)
2) ธนาคารเล็ก : “ซื้อ” TISCO (ปันผลปีละครั้ง 2.4 บาท หรือ 3.7%) KKP (ปันผลสูงสุดในกลุ่ม 2.30 บาท สำหรับ ครึ่งหลังปี 2016 หรือ 4%, 2017 ที่ 8.5%)
 
บล.กรุงศรี ระบุในบทวิเคราะห์ (3 ก.พ.) มีมุมมองเป็นกลาง คาด SET จะเคลื่อนไหวผันผวนในกรอบจำกัด เนื่องจากตลาดยังไม่มีปัจจัยบวกใหม่หนุนนำ ขณะที่นักลงทุนจะชะลอการลงทุนเพื่อติดตามสถานการณ์ความสัมพันธ์ระหว่างผู้นำสหรัฐกับบรรดาผู้นำประเทศอื่นๆ ทั่วโลกที่มีแนวโน้มตึงเครียดมากขึ้น และรอดูประกาศตัวเลขการจ้างงานนอกภาคเกษตรของสหรัฐในคืนวันนี้ซึ่งจะบ่งชี้ถึงทิศทางเศรษฐกิจสหรัฐและโอกาสที่เฟดจะขึ้นอัตราดอกเบี้ยในอนาคต
อย่างไรก็ตาม ช่วงเช้าของวันนี้ต้องติดตามรายงานดัชนี PMI ภาคการผลิตของจีนในเดือน ม.ค. หากตัวเลขออกมาดีและสูงกว่าที่ตลาดคาดจะส่งผลบวกต่อ Sentiment การลงทุนของตลาดหุ้นในภูมิภาครวมถึงตลาดหุ้นไทยโดยเฉพาะ IVL PTTGC เนื่องจากจีนเป็นผู้บริโภคปิโตรฯรายใหญ่ของโลก ส่วนประเด็นที่น่าสนใจอื่นๆคือการประกาศผลประกอบการไตรมาส 4/16 และปี 2016 รวมถึงการประกาศเงินปันผลของ ADVANC โดยคาดว่า ADVANC จะจ่ายเงินปันผลครึ่งปีหลังประมาณ 4 บาทต่อหุ้น
กลยุทธ์การลงทุนวันนี้ : Selective Buy
หุ้นเก็งกำไรระยะสั้น : BCH (ซื้อ/เป้า 18.00 บาท), KCE (ซื้อ/เป้า 120.00 บาท) ราคาร่วงแรงแต่ปัจจัยพื้นฐานไม่เปลี่ยนแปลงดังนั้นราคาหุ้นที่ลดลงจึงเป็นโอกาสดีที่จะเข้าซื้อ